2. Godkendelse af revisionsberetning nr. 33 vedrørende årsregnskab 2022 (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Revisionsberetning nr. 33 vedrørende 
årsregnskabet for 2022 og endelig godkendelse af regnskab 2022. 
Beretning nr. 33 omfatter den løbende og afsluttende revision af regnskab 2022. 
I henhold til Bekendtgørelse om kommunernes budget- og regnskabsvæsen, revision m.v. skal kommunens 
årsregnskab, revisionens beretning samt kopi af byrådsprotokollen sendes til Ankestyrelsen. Samtidig 
sendes byrådsprotokollen til revisionen.
Revisionens gennemgang af årsregnskabet omfatter anvendt regnskabspraksis, regnskabsopgørelse, 
balance, obligatoriske oversigter og noter. Endvidere omfatter revisionen en undersøgelse af, om 
kommunens regnskabsaflæggelse er foretaget i overensstemmelse med formkravene i Indenrigs- og 
Sundhedsministeriets gældende regler.
Den udførte revision har ikke givet anledning til revisionsbemærkninger. 
Det er revisionens opfattelse, at årsregnskabet 1. januar – 31. december 2022 i alle væsentlige henseender 
er rigtigt, dvs. udarbejdet i overensstemmelse med bekendtgørelse om kommuners budget- og 
regnskabsvæsen, revision m.v. 
Det er ligeledes revisionens opfattelse, at der er etableret forretningsgange og interne kontroller, der 
understøtter, at de dispositioner, der er omfattet af årsregnskabet, er i overensstemmelse med de meddelte 
bevillinger, Byrådets øvrige beslutninger, love og andre forskrifter samt med indgåede aftaler og sædvanlig 
praksis.
Ud over den almindelige finansielle revision er der gennemført lovpligtig juridisk-kritisk revision og 
forvaltningsrevision.
For 2022 er udvalgt plantemaet ”Gennemførsel af indkøb” under juridisk-kritisk revision og ”Styring af 
offentlige indkøb” under forvaltningsrevision.
Udgangspunktet for revisionen er kommunens kontraktstyring/interne kontroller med eksterne (private) 
leverandører, med fokus på om kontrakterne styres og administreres hensigtsmæssigt i forhold til økonomi 
og kvalitet i opgaveløsningen. 
Revisionen konkluderer, at Favrskov Kommunes gennemførsel af indkøb udføres i overensstemmelse med 
relevante bestemmelser i bevillinger, love og andre forskrifter samt indgåede aftaler og sædvanlig praksis. 
Ligeledes konkluderes, at Favrskov Kommune har en hensigtsmæssig styring af offentlige indkøb.
[adresse]: EMN-2023-00524
Dok-ID: 3501668
Sagsbehandler: jboj
Byråd
27. juni 2023  19:00
Revisionen anbefaler dog, at kommunen udarbejder en beredskabsplan, der anvendes ved en leverandørs 
konkurs. Beredskabsplanen skal sikre en klar arbejdsfordeling og vise, hvilke tiltag der skal foretages i en 
fastlagt rækkefølge ved en leverandørs konkurs. Forvaltningen vil derfor udarbejde en forretningsgang til 
Principper for økonomistyring, der beskriver eksisterende praksis.
I forbindelse med den afsluttende revision har Job og Økonomi aftalt med revisionen, at der ændres i 
kommunens forpligtelse vedrørende tjenestemandspension i balancen på side 37 i årsberetningen, idet der 
ikke er foretaget regulering i forhold til ændring i renteniveauet. Ændringen hvor der tages højde for 
renteniveauet betyder, at der foretages en yderligere skønsmæssig nedregulering af forpligtelsen på 20 % 
eller 68,3 mio. kr.  Ændringen er indarbejdet. 
Endelig har revisionen afgivet revisorerklæring for kommunens indberetning og erklæring til 
Forsyningssekretariatet for 2022. Erklæringen er afgivet med forbehold. Forbeholdet er taget, idet 
kommunen ikke er færdig med genberegning af vejafvandingsbidrag for 2021 og tidligere år ud fra nye 
principper. Revisionen har dog ikke konstateret forhold, der skulle give anledning til ikke at konkludere, at 
kommunens indberetning i al væsentlighed er i overensstemmelse med bekendtgørelsens regler. Job og 
Økonomi forventer, at genberegningen afsluttes i 2023.
Det fremgår af revisionsberetningens afsnit 1.1, at resultatet af ordinær driftsvirksomhed viser et overskud 
på 88,7 mio. kr., og at resultatet af det skattefinansierede område viser et overskud på 2,0 mio. kr. 
Opgørelsen i revisionsberetningen er opgjort med udgangspunkt i Indenrigs- og Sundhedsministeriets 
autoriserede kontoplan. I [adresse] opgøres resultatet af ordinær driftsvirksomhed og det 
skattefinansierede område typisk anderledes. Den primære forskel er, at kommunen viser jordforsyning og 
ældreboliger særskilt.
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At regnskab for 2022 godkendes endeligt.
2.
At revisionsberetning nr. 33 godkendes og fremsendes til Ankestyrelsen.
BESLUTNING
Økonomiudvalget, 20. juni 2023:
Fraværende: Gundhild Jørgensen
Indstilles godkendt. 
Byrådet, 27. juni 2023:
Fraværende: Poul Holst
Godkendt.
Bilag
1.
[adresse] Afsluttende beretning for 2022 nr 33 udkast 220523 (3552620)
